hu hu hu hu hu hu hu hu hu hu hu ja hu hu hu hu ja hu hu sk hu hu hu hu hu en hu fi hu hu hu hu hu hu hu hu hu hu hu hu hu hu hu hu hu en en zh en de gl hu en hu hu hu hu hu hu hu hu eu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu
A Svecov AS–62 a Szovjetunióban az 1930-as években kifejlesztett kilenchengeres léghűtéses csillagmotor. 1941 előtt M–62 típusjelzéssel gyártották.
Permi Motorgyár, Voronyezsi Gépgyár, WSK PZL-Kalisz
A Wikimédia Commons tartalmaz Svecov AS–62 témájú médiaállományokat.
A motor lengyel változata, az ASz–62 a PZL M–18 Dromader mezőgazdasági repülőgépbe építve
AS–62IR a Közlekedési Múzeum egykori repüléstörténeti kiállításán a Petőfi Csarnokban
A motor a Wright R–1820–F3 Cyclone konstrukcióján alapul, amelynek a gyártási jogát a Szovjetunió megvásárolta és M–25 típusjelzéssel gyártottak. A motort Arkagyij Svecov 1933-ban továbbfejlesztette. Kétfokozatú mechanikus feltöltővel látta el és javítottak az elektromos gyújtórendszeren. A fejlesztés eredményeként az M–25 (Wright Cyclone) 578 kW-os (775 LE) teljesítményét 736 kW-ra (1000 LE) sikerült növelni. A kezdetben M–62, majd később AS–62 típusjelzést kapott motor sorozatgyártása 1937-ben kezdődött Permben a 19. sz. motorgyárban (GAZ–19), később pedig a Voronyezsi Gépgyár (VMZ) is gyártotta.
1938-ban kialakították a reduktorral ellátott változatát, amely az AS–62IR típusjelzést kapta, később pedig az AS–62M jelű modernizált változatát, amelyet az An–2M-en használtak.
A motor legnagyobb külföldi előállítója Lengyelország, ahol 1961-tól kezdte gyártani a WSK PZL-Kalisz a motor reduktoros, AS–62IR változatát a hazai An–2 és M–18 Dromader repülőgépek számára. A motor lengyel típusjelzése ASz–62IR. Később Lengyelországban továbbfejlesztették, és K9–AA, K9–BA és K9–BB típusjelzéssel gyártják a változatait, amelyek maximális teljesítménye 860 kW (1178 LE). A lengyel gyártású változatai megfelelnek az amerikai Szövetségi Légyügyi Hivatala (FAA) FAR–33 előírásainak.
Kínában HS–5 néven gyártották a motor reduktoros változatát, amelyből több mint 2600 db-ot állítottak elő.
PZL–106 Kruk (AS és BS változatok)
PZL M–24 Dromader Super (a motor K–9AA változata)
Henger furat átmérő: 155 mm
Száraz tömeg: 579 kg
Maximális teljesítmény: 736 kW (1000 LE)
Névleges teljesítmény: 611 kW (820 LE) tengerszinten, 626 kW (840 LE) 1500 m-es magasságon
Bill Gunston: World Encyclopedia of Aero Engines: From the Pioneers to the Present Day, The History Press, 2006, ISBN 9780750944793, p. 214.
P. Sz. Labazin: Aviacionnij dvigatyel AS–62IR, Aeroflot, 1956.
A lengyel változatokat gyártó WSK PZL–Kalisz honlapja (lengyelül és angolul)
A lengyel gyártású ASz–62IR európai légialkalmassági bizonyítványának adatlapja
ASz–62IR a Lengyel Repülési Múzeum honlapján
A lap eredeti címe: „https://hu.wikipedia.org/w/index.php?title=Svecov_AS–62&oldid=22894477”
Utoljára szerkesztve 2020. július 26., 18:08-kor
A lap utolsó módosítása: 2020. július 26., 18:08
A lap szövege CC BY-SA 3.0 alatt érhető el, ha nincs külön jelölve.